**Ministru kabineta noteikumu projekta**

**“Ministru kabineta virzītu valsts augstskolas padomes locekļu atlases, izvirzīšanas un atsaukšanas kārtība” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm)  |  Mērķis: noteikt tiesisku regulējumu par Ministru kabineta izvirzāmo valsts augstskolas padomes locekļu kandidātu atlasi, vērtējot šo kandidātu atbilstību noteiktajām prasībām un profesionālo kompetenču atbilstību valsts augstskolas stratēģiskajai vadībai nepieciešamajās jomās, šo kandidātu virzību Ministru kabinetā izskatīšanai un apstiprināšanai kā Ministru kabineta virzītus pārstāvjus valsts augstskolas padomes sastāvā, kā arī Ministru kabineta izvirzīto padomes locekļu atsaukšanas kārtību.Risinājums: augsta līmeņa profesionālas, akadēmiski, zinātniski un stratēģiski orientētas valsts augstskolas padomes sastāvu, kurš *kopumā* būs kvalificēts izpildīt Augstskolu likuma 14.2 pantā padomei noteiktās kompetences, ievērojot tai noteikto atbildību pār valsts augstskolas ilgtspējīgu attīstību, stratēģisko un finanšu uzraudzību, kā arī nodrošināt valsts augstskolas darbību atbilstoši tās attīstības stratēģijā noteiktajiem mērķiem.Stāsies spēkā Oficiālo publikāciju un tiesiskās informācijas likumā noteiktajā kārtībā. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Izglītības un zinātnes ministrija izstrādājusi Ministru kabineta noteikumu projektu “Ministru kabineta virzītu valsts augstskolas padomes locekļu atlases,izvirzīšanas un atsaukšanas kārtība” (turpmāk – projekts) nosaka Augstskolu likuma ([08.06.2021](https://m.likumi.lv/ta/id/324247-grozijumi-augstskolu-likuma). likuma redakcijā, kas stājas spēkā [16.08.2021.](https://m.likumi.lv/ta/id/37967-augstskolu-likums/redakcijas-datums/2021/08/16)):a) 14.1 panta devītā daļa, ka “Ministru kabinets attiecībā uz tā virzītajiem valsts augstskolas padomes locekļu kandidātiem nosaka:1) padomes locekļu kandidātu atlases komisijas izveidošanas kārtību un sastāvu;2) padomes locekļiem izvirzāmās prasības un viņu novērtēšanas kārtību, ievērojot, ka virza kandidātus, kuriem ir nevainojama reputācija, un atlases procesā tiek ievēlētas personas, kurām ir profesionālās kompetences tādās jomās kā, piemēram, finanses, risku vadība, stratēģiskā attīstība, kultūra, māksla vai starptautiskā sadarbība, un kuras kopumā nodrošina katras augstskolas stratēģiskajai vadībai nepieciešamās kompetences;3) kārtību, kādā dokumentējama un publiskojama informācija par nominācijas procesa norisi un rezultātiem;4) padomes locekļu izvirzīšanas un atsaukšanas kārtību.”;b) pārejas noteikumu 62.punkts, ka “valsts dibinātas augstskolas padomi izveido ne vēlāk kā līdz 2021. gada 30. novembrim. Šā likuma [14.1 panta](https://m.likumi.lv/ta/id/37967#p14.1) ceturtās daļas 1. punktā, sestās daļas 1. punktā, septītās daļas 1. punktā un astotās daļas 1. punktā paredzētos valsts dibinātas augstskolas padomes locekļus izvirza jaunievēlētais senāts tā noteiktajā kārtībā. Senāts līdz 2021. gada 30. novembrim izstrādā valsts augstskolas padomes darbības uzsākšanas noteikumus, kas ir spēkā, kamēr padome pati nav apstiprinājusi tās darbības nolikumu.” |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība  | Ar Augstskolu likuma ([08.06.2021](https://m.likumi.lv/ta/id/324247-grozijumi-augstskolu-likuma). likuma redakcijā, kas stājas spēkā [16.08.2021.](https://m.likumi.lv/ta/id/37967-augstskolu-likums/redakcijas-datums/2021/08/16)) (turpmāk – Augstskolu likums), ar 12. panta pirmo daļu un 14.1 panta pirmo daļu nosaka jaunu valsts dibinātas augstskolas — atvasinātas publiskas personas — pārvaldes orgānu – augstskolas padome (turpmāk – padome), kas ir koleģiāla valsts augstskolas augstākā lēmējinstitūcija, kas ir atbildīga par valsts augstskolas ilgtspējīgu attīstību, stratēģisko un finanšu uzraudzību, kā arī nodrošina valsts augstskolas darbību atbilstoši tās attīstības stratēģijā noteiktajiem mērķiem. Padomes kompetence ir noteikta ar Augstskolu likuma 14.2 pantu. Saskaņā ar Augstskolu likuma 14.1 pantu padomes locekļu skaitliskais sastāvs mainās atkarībā no valsts augstskolas tipa (Augstskolu likuma 3.panta pirmā daļa) un padomes sastāvu veido locekļi, kurus virza: 1) valsts augstskolas senāts, 2) Ministru kabinets un 3) Valsts prezidents. Ministru kabinets atbilstoši Augstskolu likuma 14.1 panta ceturtās daļas 3.punktam, sestās daļas 3.punktam, septītās daļas 3.punktam un astotās daļas 3.punktam izvirza par Ministru kabineta pārstāvjiem augstskolas padomē tos sabiedrības pārstāvjus, kurus izraugās ministrija, kuras pārraudzībā ir attiecīga valsts augstskola, šādā apjomā:1. zinātnes universitātei – piecus;
2. mākslu un kultūras universitātei – divus;
3. lietišķo zinātņu universitātei – trīs;
4. lietišķo zinātņu augstskolai – trīs.

 Projekta regulējuma mērķis ir noteikt Ministru kabineta izvirzāmo valsts augstskolas padomes locekļu kandidātu atlasi, vērtējot šo kandidātu atbilstību noteiktajām prasībām un profesionālo kompetenču atbilstību valsts augstskolas stratēģiskajai vadībai nepieciešamajās jomās, šo kandidātu virzību Ministru kabinetā izskatīšanai un apstiprināšanai kā Ministru kabineta virzītus pārstāvjus valsts augstskolas padomes sastāvā, kā arī Ministru kabineta izvirzīto padomes locekļu atsaukšanas kārtību.Projekta regulējuma būtība ir izveidot tādu augsta līmeņa profesionālu, akadēmiski, zinātniski un stratēģiski orientētu padomes sastāvu, kurš *kopumā* būs kvalificēts izpildīt Augstskolu likuma 14.2 pantā padomei noteiktās kompetences, ievērojot, ka padomei noteikto atbildību pār valsts augstskolas ilgtspējīgu attīstību, stratēģisko un finanšu uzraudzību, kā arī nodrošināt valsts augstskolas darbību atbilstoši tās attīstības stratēģijā[[1]](#footnote-2) noteiktajiem mērķiem, it īpaši ievērojot valsts augstskolas dibinātāja apstiprināto stratēģisko specializāciju[[2]](#footnote-3).Atbilstoši Augstskolu likuma 8.panta otrajai daļai valsts augstskolas dibina Latvijas valsts Ministru kabineta personā. No minētā izriet, Ministru kabinets ir valsts augstskolu dibinātājs Augstskolu likuma ietvaros un atbilstoši šā likuma 5.panta pirmajai daļai, Ministru kabinets nosaka augstskolai īstenojamos uzdevumus un nozares ministrija, kuras pārraudzībā ir valsts augstskola, pārrauga valsts augstskolas darbību stratēģiskajos un finanšu jautājumos Savukārt valsts augstskolas autonomijas ietvaros nodrošina studiju, pētniecības un mākslinieciskās jaunrades darba nedalāmību un tās savā darbībā izkopj un attīsta zinātni, mākslu un valsts valodu, vienlaikus nodrošinot studējošajiem iespējas nodarboties ar sportu.Ievērojot minēto dibinātāja un nozaru ministriju kompetenci, augstskolas autonomijā esošos jautājumus, ar Augstskolu likuma 2.panta trešo daļu Izglītības un zinātnes ministrijai ir pienākums pārraudzīt šā likuma izpildi augstskolās, kā arī ir atbildīga par valsts politiku augstākās izglītības jomā.Pamatojies uz to, ka Ministru kabinets ir valsts augstskolu dibinātājs un tā kompetenci noteikt valsts augstskolai īstenojamos uzdevumus, tostarp saistībā arī ar valsts augstskolas attīstības stratēģijā nosakāmo stratēģisko specializāciju, kuri ir vērtējami kā izpildāmi uzdevumi valsts politikas attīstībai augstākās izglītības jomā un arī zinātnē, Ministru kabineta kā valsts augstskolas dibinātāja izvirzītie sabiedrības pārstāvji, kurus Ministru kabinets nominē padomes locekļu amatā, nes atbildību ne tikai par Augstskolu likuma 14.2 pantā noteikto padomei kopīgi noteikto valsts augstskolas pārvaldības kompetenci, bet arī dibinātāja intereses Augstskolu likuma ietvaros. Atbilstoši Augstskolu likuma 14.1 panta 17.daļaiprojekts nav attiecināms uz Latvijas Nacionālo aizsardzības akadēmiju. Ievērojot augstāk minēto, ar projektu ir noteikts normatīvais regulējums šādā apjomā:1. nozares ministrijai, kuras pārraudzībā ir valsts augstskola (turpmāk – atbildīgā ministrija), nodrošinās neatkarīgu personāla atlases ekspertu (turpmāk – atlases eksperts) dalību Ministru kabineta virzītu valsts augstskolas padomes locekļu kandidātu (turpmāk – kandidāts) atlases darbā, izpildot atbildīgās ministrijas noteiktos uzdevumus, kas tiks norādīti kandidātu atlases nolikumā. Ar atlases ekspertu saistītos izdevumus segs atbildīgā ministrija;
2. atlases komisijas darba vajadzībām saņemtajai un atlases komisijas radītajai informācijai ir ierobežotas pieejamības statuss un termiņu tam nosaka atlases komisijas nolikumā saskaņā ar Informācijas atklātības likumu;
3. atbildīgās ministrijas kompetencē ir izveidot padomes locekļu kandidātu atlases un novērtēšanas procesa nodrošināšanai pastāvīgu atlases komisijas sastāvu (turpmāk – atlases komisija) un izstrādāt kandidātu atlases komisijas nolikumu (turpmāk – kandidātu atlases nolikums);
4. atlases komisijas personālsastāvu un atlases komisijas nolikumu apstiprina attiecīgas nozares ministrs;
5. paredz, ka katrs atlases komisijas loceklis, novērotājs un nozares eksperts dod interešu konflikta neesamības apliecinājumu;
6. lai nodrošinātu, ka valsts augstskolas apstiprinātās augstskolas padomes locekļi kopumā izpilda Augstskolu likumā valsts augstskolu padomei noteiktās kompetences, atlases komisijas nolikumā šim mērķim paredz kandidātu atlases gaitā savstarpējas konsultācijas ar padomes locekļu izvirzītājiem, kā arī nodrošina, ka zinātnes universitātes augstskolas padomes veidošanas procesā augstskolas padomes locekļu vairākumam ir zinātnes doktora grāds;
7. kandidātu atlases nolikuma saturs, kas ietver arī kandidāta nevainojamas reputācijas noskaidrošanu;
8. kandidātam nepieciešamās prasības, kompetences un profesionālas pieredzes jomas, kurās vērtē kompetences;
9. vakances izsludināšana un kandidātu pieteikšanās procedūra;
10. kandidātu atlase un novērtēšana notiek trijās kārtās, kur katru kārtu atlases komisija veic klātienē vai tiešsaistes videokonferences formātā atlases komisijas sēdes ietvaros. Atlases pirmā kārta ir atlases komisijas pārbaude kandidāta dokumentācijas atbilstībai Augstskolu likumā un projekta 16.punktā noteiktajām prasībām augstskolas padomes locekļa amatam. Neatbilstības gadījumā atlases komisijas kandidātu noraida. Atlases otrā kārta ir klātienes vai tiešsaistes videokonferences formātā intervija ar kandidātu. Lai padziļināti novērtētu kandidāta atbilstību augstskolas padomes locekļa amata prasībām Trešajā kārtā atlases eksperti, piedaloties atbildīgās ministrijas pārstāvim (ja nepieciešams), vai atlases komisija, ja tās locekļiem ir profesionāla pieredze kompetenču novērtēšanā, atbilstoši kandidātu atlases nolikumam vērtē kandidāta kompetences, ievērojot pieredzes jomas.
11. atlases komisijas lēmuma pieņemšana par atbalstāmo kandidātu;
12. regulējumu par atkārtotu kandidātu atlasi vai papildu kandidātu atlasi;
13. regulējumu, kādā atbildīgā ministrija virza atlases komisijas lēmumā atbalstāmo kandidātu augstskolas padomes locekļa amatam apstiprināšanai Ministru kabinetā un nosacījumus, pie kuriem Ministru kabinets atsauc no augstskolas padomes locekļa amata tā nominētos padomes locekļus;
14. procedūru, kādā veic informācijas par padomes locekļu atlases procesa norisi un rezultātiem dokumentēšanu un publiskošanu.

Ar projekta noslēguma jautājumu ir noteikts, ka personāla atlases ekspertu izdevumus, kas saistīti ar visu valsts augstskolu, izņemot Latvijas Nacionālo aizsardzības akadēmiju, pirmreizēju Ministra kabineta virzītu augstskolu padomju pārstāvju atlasi līdz 2021. gada 31.decembrim, segs Izglītības un zinātnes ministrija.  |
| 3. | Projekta izstrādē iesaistītās institūcijas un publiskas personas kapitālsabiedrības | Izglītības un zinātnes ministrija. |
| 4. | Cita informācija |  Valsts sekretāru sanāksmē izsludināts (prot. Nr.27 10.§) (VSS- 695) Ministru kabineta noteikumu projekts "Grozījumi Ministru kabineta 2018. gada 9. janvāra noteikumos Nr. 26 "Darbības programmas "Izaugsme un nodarbinātība" 8.2.3. specifiskā atbalsta mērķa "Nodrošināt labāku pārvaldību augstākās izglītības institūcijās" īstenošanas noteikumi".Šo noteikumu ietvaros paredzēts segt ar projekta izpildi saistītos izdevumus. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt |  Ministrijas, kuru pārraudzībā ir valsts dibinātas augstskolas; sabiedrības pārstāvji un fiziskas personas, tostarp arī ārvalstnieki, kuri kandidē uz valsts augstskolas padomes locekļa amatu; sabiedrības pārstāvji un fiziskas personas kā atlases komisijas locekļi; valsts dibinātas augstskolas un tās institūcijas, Ministru kabinets, sabiedrības pārstāvji, kuri rekomendē atbalstāmos kandidātus. |
| 2. | Tiesiskā regulējuma ietekme uz tautsaimniecību un administratīvo slogu | Projekta mērķis ir nodrošināt labāku augstākās izglītības institūciju pārvaldību, izveidojot augsta līmeņa profesionālu, akadēmiski, zinātniski un stratēģiski orientētu padomes sastāvu, kurš *kopumā* būs kvalificēts izpildīt Augstskolu likumā padomei noteiktās kompetences, ievērojot, ka padomei noteikto atbildību pār valsts augstskolas ilgtspējīgu attīstību, stratēģisko un finanšu uzraudzību, kā arī nodrošināt valsts augstskolas darbību atbilstoši tās attīstības stratēģijā noteiktajiem mērķiem.Padomes darbībā tiks iesaistīti pārstāvji no sabiedrības.Projekts vērsts uz valsts augstskolu iekšējās pārvaldības un kvalitātes vadības procesu pilnveidi un uzlabojumiem augstākajā izglītībā kopumā, kas veicinās arī studiju procesa kvalitātes paaugstināšanos, augstskolu internacionalizāciju, kā arī kvalificētu speciālistu skaita pieaugumu. Rezultātā tiks sekmēta Latvijas augstākās izglītības konkurētspējas palielināšanās un veicināta tautsaimniecības attīstība valstī kopumā.Ministrijas, kuru pārraudzībā ir valsts dibinātas augstskolas nodrošina noteikumu projektā minētos informācijas un publicitātes pasākumus. |
| 3. | Administratīvo izmaksu monetārs novērtējums | Administratīvās izmaksas gada laikā mērķgrupai, ko veido fiziskas personas nepārsniedz 200 *euro*, bet mērķgrupai, kuru veido juridiskas personas, – 2000 *euro*.Ministrijām, kuru pārraudzībā ir valsts dibinātas augstskolas, tiesiskais regulējums nerada administratīvās izmaksas saistībā ar informācijas pieņemšanas, apstrādes vai uzglabāšanas pienākumiem. |
| 4. | Atbilstības izmaksu monetārs novērtējums | Projekts nerada ietekmi uz atbilstības izmaksām fiziskai personai vai juridiskai personai. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2021.gads | Turpmākie trīs gadi (*euro*) |
| 2022 | 2023 | 2024 |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2022. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2022. gadam | izmaiņas, salīdzinot ar vidēja termiņa budžeta ietvaru 2022. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi |  |  |  |  |  |  |  |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi |  |  |  |  |  |  |  |
| 2.1. valsts pamatbudžets | 0 | 0 | 0 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme |  |  |  |  |  |  |  |
| 3.1. valsts pamatbudžets | 0 | 0 | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | 0 | 0 | 0 | 0 | 0 | 0 | 0 |
| 5. Precizēta finansiālā ietekme | 0 |  | 0 |  | 0 |  |  |
| 5.1. valsts pamatbudžets | 0 | 0 | 0 | 0 |
| 5.2. speciālais budžets |  |  |  |  |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | Projekta izpildei finansējums tiks nodrošināts no Valsts sekretāru sanāksmē izsludinātā (prot. Nr.27 10.§) (VSS- 695) Ministru kabineta noteikumu projekta "Grozījumi Ministru kabineta 2018. gada 9. janvāra noteikumos Nr. 26 "Darbības programmas "Izaugsme un nodarbinātība" 8.2.3. specifiskā atbalsta mērķa "Nodrošināt labāku pārvaldību augstākās izglītības institūcijās" īstenošanas noteikumi" 2.kārtas finansējuma (turpmāk – 8.2.3.atbalsta mērķis). Attiecīgās atbalstāmās darbības, lai izpildītu projektā noteikto, un to izmaksu apmēru 8.2.3.atbalsta mērķa ietvaros vēl tiks iestrādātas saskaņošanas procesā, lai nodrošinātu projekta noteikto pasākumu izpildi, sedzot attiecīgus izdevumus. No 8.2.3.atbalsta mērķa finansējuma Izglītības un zinātnes ministrija segs visu nozaru ministriju, kuru pārraudzībā ir valsts dibinātas augstskolas, personāla atlases ekspertu, kā arī tulkošanas un ar administratīvo darbību (ja nepieciešams) saistītos izdevumus, kas saistīti ar visu valsts augstskolu, izņemot Latvijas Nacionālo aizsardzības akadēmiju, pirmreizēju un tikai Ministra kabineta virzītu augstskolu padomju pārstāvju atlasi visām valsts dibinātajām augstskolām. Augstskolas padomes locekļus ievēl uz 4 gadiem un atkārtoti uz vēl vienu 4 gada periodu.Sākot ar 2022.gadu, ja turpmāko 4 gadu periodā un vēl vēlāk, būs nepieciešams veikt Ministru kabineta virzīta padomes locekļa atlasi, tad ar to saistītās izmaksas sedz katra attiecīga nozaru ministrija, kuras pārraudzībā ir valsts augstskolā, sava budžeta ietvaros.Izglītības un zinātnes ministrija ar 2022.gadu minētos izdevumus sedz no valsts budžeta apakšprogrammas 03.01.00 “Augstskolas”.Detalizēts izdevumu aprēķins par nepieciešamajiem izdevumiem būs zināms tikai veicot pirmreizēju Ministra kabineta virzītu augstskolu padomju pārstāvju kandidātu atlasi.Projekta saskaņošanas gaitā tiks gūta informācija no nozaru ministrijām, kuru pārraudzībā ir valsts augstskolas, par finansējuma avotu, sākot ar 2022.gadu. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Nav paredzēts. |
| 8. Cita informācija | Nav. |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Saistītie tiesību aktu projekti | Projekts būs saistīts ar Ministru kabineta 2018. gada 9. janvāra noteikumiem Nr. 26 “Darbības programmas "Izaugsme un nodarbinātība" 8.2.3. specifiskā atbalsta mērķa "Nodrošināt labāku pārvaldību augstākās izglītības institūcijās" īstenošanas noteikumi”, jo ar grozījumiem šajos noteikumos, kuriem ir paredzēta 2.kārta un tās ietvaros paredzēts segt izdevumus, kas saistīti ar projekta izpildi. Grozījumi šajos noteikumos ir izsludināti Valsts sekretāru sanāksmē (prot. Nr.27 10.§) (VSS- 695). |
| 2. | Atbildīgā institūcija | Ministrija. |
| 3. | Cita informācija | Nav. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Sabiedrības līdzdalība projekta izstrādē tiks nodrošināta, ievietojot informāciju par noteikumu projektu IZM tīmekļvietnes www.izm.gov.lv sadaļā “Sabiedrības līdzdalība”-----, informācija ievietota -----, aicinot sabiedrības pārstāvjus rakstiski sniegt viedokli par projektu tā izstrādes stadijā – nosūtot viedokli elektroniski uz elektronisko pasta adresi: pasts@izm.gov.lv un anita.depkovska@izm.gov.lv. |
| 2. | Sabiedrības līdzdalība projekta izstrādē | Sabiedrības pārstāvji var līdzdarboties projekta izstrādē, sniedzot atzinumu un viedokli par projektu. |
| 3. | Sabiedrības līdzdalības rezultāti | Ja līdz sabiedrības līdzdalības procesa beigām tiks saņemti sabiedrības pārstāvju viedokļi, tad attiecīgi tie tiks vērtēti projekta saskaņošanas procesā un attiecīgi tiks precizēts projekts un tā anotācija pirms projekta iesniegšanas izskatīšanai Ministru kabineta sēdē. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Ministrijas, kuru pārraudzībā ir valsts dibinātas augstskolas, atlases komisijas, Ministru kabinets, sabiedrības pārstāvji, kuri rekomendē savus pārstāvjus atlases komisijā un rekomendē atbalstāmos kandidātus. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Netiek paplašinātas vai sašaurinātas esošo institūciju funkcijas, kā arī nav plānota esošo institūciju likvidācija vai reorganizācija.Lai veiktu kandidātu atlasi, projekts paredz izveidot pie ministrijām, kuru pārraudzībā ir valsts dibinātas augstskolas, jaunu institūciju – atlases komisiju, kurā tiks iesaistīti ne tikai esošie, bet arī jauni cilvēkresursi, kuriem būs specifiska kompetence kandidātu atbilstības vērtēšanā. |
| 3. | Cita informācija | Nav. |

Izglītības un zinātnes ministre A. Muižniece

Vīza:

Valsts sekretāra vietniece –

Struktūrfondu departamenta direktore, S.Šmīdlere

valsts sekretāra pienākumu izpildītāja

Depkovska, 67047772

anita.depkovska@izm.gov.lv

1. Augstskolu likuma 1.panta 18.punkts, kas nosaka, ka attīstības stratēģija ir dokuments, ar kuru augstskola, balstoties uz tās dibinātāja apstiprināto stratēģisko specializāciju, kā arī augstskolas satversmē noteikto misiju, augstskolas senātā apstiprināto studiju procesa attīstības plānu un zinātniskās un mākslinieciski radošās darbības attīstības plānu, veido savas attīstības plānošanai un kura ir terminēts — piecu gadu — augstskolas attīstības plāns, kas ietver konkrētus sasniedzamos mērķus un uzdevumus augstskolas studiju, zinātnes, mākslinieciski radošās, kā arī institucionālās attīstības jomās. [↑](#footnote-ref-2)
2. Augstskolu likuma 1.panta 17.punkts nosaka, ka stratēģiskā specializācija ir augstskolas dibinātāja noteiktas zinātnes jomas, kurās augstskola akadēmiskajā un zinātniskajā darbā specializējas, piemēram: dabaszinātnes, inženierzinātnes un tehnoloģijas, medicīna un veselības zinātne, lauksaimniecības, meža un veterinārā zinātne, sociālā zinātne, humanitārās zinātnes un mākslas. Stratēģiskā specializācija kalpo par pamatu augstskolas stratēģiskās attīstības plānošanai, nosakot primāri attīstāmās zinātnes nozares un studiju virzienus. [↑](#footnote-ref-3)